

Broj: 17 Su-132/2025

Sisak, 13. veljače 2025.

**POZIV NA DOSTAVU PONUDA**

**za provedbu postupka jednostavne nabave**

**Razna uredska oprema i potrepštine**

**osim računala, pisača i namještaja**

**Evidencijski broj nabave**

**1/2025**

**Procijenjena vrijednost predmeta nabave**

**9.000,00 Eur-a bez PDV-a**

**UPUTE ZA PRIPREMU I PODNOŠENJE PONUDE**

Županijski sud u Sisku pokrenuo je postupak jednostavne nabave, za predmet nabave razna uredska oprema i potrepštine osim računala, pisača i namještaja, te je donio Odluku o početku postupka nabave broj 17 Su-132/2025 na temelju odredbe članka 12. stavak 1. točke 1. i članka 15. stavak 1., 2. i 3. Zakona o javnoj nabavi ("Narodne novine" broj 120/2016, 114/2022) i članka 5. Pravilnika o provođenju postupka jednostavne nabave u Županijskom sudu u Sisku, broj 20 Su-832/23 od 7. prosinca 2023. za nabavu roba, radova i usluga procijenjene vrijednosti jednake ili veće od 2.650,00 do 9.300,00 Eur-a bez PDV-a. Naručitelj nije obvezan provoditi postupke javne nabave propisane Zakonom o javnoj nabavi.

**1 . OPĆI PODACI**

1.1. Podaci o Naručitelju

ŽUPANIJSKI SUD U SISKU

Sisak, Trg Ljudevita Posavskog 5

OIB: 27877699046

MB: 3314731

Poslovna banka: Hrvatska poštanska banka

IBAN:HR 82 23900011100014382

Broj telefona: 044 524410

E-mail: ured.predsjednika@zssk.pravosudje.hr

1.2.Predstavnik naručitelja za komunikaciju s ponuditeljima

Osoba ovlaštena za komunikaciju s ponuditeljima je:

Sofija Hajdinjak-Sremić, kontakt tel. 044 524410

e-mail: sofija.hajdinjak@zssk.pravosudje.hr

1.3.Evidencijski broj nabave

1/2025

1.4.Vrsta postupka javne nabave

Jednostavna nabava prema sukladno čl. 5. Pravilnika o provođenju jednostavne nabave na Županijskom sudu u Sisku, 20 Su-832/23 od 7. prosinca 2023., s ciljem sklapanja Ugovora o jednostavnoj nabavi.

1.5.Procijenjena vrijednost predmeta nabave

Procijenjena vrijednost nabave za ukupan predmet radova iznosi **9.000,00 Eur-a bez PDV-a.**

**2. PODACI O PREDMETU NABAVE**

2.1.Opis predmeta nabave

Predmet nabave je razna uredska oprema i potrepštine osim računala, pisača i namještaja, a prema priloženom troškovniku.

2.2. Količina predmeta nabave

Troškovnik se nalazi u prilogu (Obrazac 3) i sastavni je dio ove dokumentacije.

U troškovniku su iskazane okvirne količine predmeta nabave.

Naručitelj se ne obvezuje na realizaciju količina navedenih u troškovniku. Količine će biti točno definirane prilikom pojedinačnih narudžbenica od strane naručitelja. Stvarno nabavljena količina na temelju sklopljenog ugovora o jednostavnoj nabavi može biti veća ili manja od okvirne količine.

Ako ponuditelj ne ispuni troškovnik u skladu sa zahtjevima iz ovog Poziva za dostavu ponuda ili promjeni tekst ili količine navedene u obrascu troškovnika, smatrat će se da je takav troškovnik nepotpun i nevažeći te će ponuda biti odbijena.

**Ponuditelj je obvezan, nakon što upiše u troškovnik sve tražene podatke, pečatom i potpisom ovlaštene osobe potvrditi vjerodostojnost troškovnika.**

2.3.Vrsta i kvaliteta predmeta nabave

Prema specifikaciji iz Troškovnika koji je sastavni dio ove dokumentacije.

2.4. Rok isporuke robe

Roba se isporučuje po primitku narudžbenice naručitelja. Odabrani ponuditelj se obvezuje isporučiti naručenu robu u roku od 3 dana, računajući od dana primitka narudžbenice.

2.5. Mjesto pružanja usluga

Županijski sud u Sisku, Trg Ljudevita Posavskog 5, Sisak

2.6. Način i vrijeme isporuke i zaprimanja robe

Isporuku robe moguće je izvršiti samo radnim danom tijekom radnog vremena naručitelja, od ponedjeljka do petka u vremenu od 7.30 do 15.30 sati.

Naručitelj prilikom zaprimanja robe vrši kontrolu količine isporučene robe s ugovorenom i naručenom robom.

**3. OSNOVE ZA ISKLJUČENJE GOSPODARSKOG SUBJEKTA**

*Sve dokumente koje naručitelj zahtijeva u ovom poglavlju ponuditelji mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.*

*U slučaju postojanja sumnje u istinitost podataka u priloženim dokumentima ili izjavama gospodarskog subjekta javni naručitelj može radi provjere istinitosti podataka od ponuditelja zatražiti da u primjerenom roku dostave izvornike ili ovjerene preslike tih dokumenata i/ili obratiti se izdavatelju dokumenata i/ili nadležnim tijelima radi dobivanja informacija o situaciji tih subjekata.*

**3.1. Osnove za isključenje gospodarskog subjekta te dokumenti kojima gospodarski subjekt dokazuje da ne postoje osnove za isključenje**

Javni naručitelj će isključiti gospodarskog subjekta iz postupka nabave sukladno članku 251. Zakona o javnoj nabavi, ako utvrdi da:

**3.1.1. Gospodarski subjekt** koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđen za:

 **a) sudjelovanje u zločinačkoj organizaciji, na temelju**

* članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona – članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**b) korupciju, na temelju**

* članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona
* članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

 **c) prijevaru, na temelju**

* članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona
* članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 5 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**d) terorizam ili kaznena djela povezana s terorističkim aktivnostima, na temelju**

* članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona – članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

 **e) pranje novca ili financiranje terorizma, na temelju**

* članka 98. (financiranje terorizma) i članka 265. (pranje novca) Kaznenog zakona
* članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**f) dječji rad ili druge oblike trgovanja ljudima, na temelju**

* članka 106. (trgovanje ljudima) Kaznenog zakona
* članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),

Ili

je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka od a) do f) ovoga stavka i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

**Javni naručitelj će kao dostatan dokaz da ne postoje osnove za isključenje iz točke 3.1.1. ove dokumentacije o nabavi prihvatiti:**

 **• Izjavu o nekažnjavanju iz ove dokumentacije, a koja mora biti potpisana i pečatirana od strane osobe odgovorne za zastupanje gospodarskog subjekta.**

U slučaju sumnje u istinitost podataka navedenih u Izjavi o nekažnjavanju (Obrazac 2), javni Naručitelj će dodatno zatražiti od gospodarskog subjekta izvadak iz kaznene evidencije ili drugog odgovarajućeg registra ili, ako to nije moguće, jednakovrijedan dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin.

*Javni naručitelj obvezan je isključiti gospodarskog subjekta u bilo kojem trenutku tijekom postupka jednostavne nabave ako utvrdi da postoje osnove za isključenje iz točaka 3.1.1. ove dokumentacije o nabavi.*

*Odredbe iz točke 3.1.1. na odgovarajući se način primjenjuju i na zajednicu gospodarskih subjekata i/ili podugovaratelje.*

**3.1.2**. Gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

* u Republici Hrvatskoj, ako gospodarski subjekt ima poslovni nastan u Republici Hrvatskoj, ili
* u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

**Javni naručitelj će kao dostatan dokaz da ne postoje osnove za isključenje iz točke 3.1.2. ove dokumentacije o nabavi prihvatiti:**

 **• Potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje osnove za isključivanje stavka 3.1.2. ove dokumentacije.**

*Iznimno od stavka 1. ovoga članka, javni naručitelj neće isključiti gospodarskog subjekta iz postupka nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.*

*Odredbe iz točke 3.1.2. na odgovarajući se način primjenjuju i na zajednicu gospodarskih subjekata i/ili podugovaratelje.*

**4. PODACI O PONUDI**

4.1.Sadržaj ponude

Cjelovitu ponudu sačinjavaju ispunjeni i od ovlaštene osobe ponuditelja potpisani i ovjereni:

* Ponudbeni list **(Obrazac 1)**
* Izjava o nekažnjavanju iz ove dokumentacije, a koja mora biti potpisana i pečatirana od strane osobe odgovorne za zastupanje gospodarskog subjekta **(Obrazac 2)**
* Potvrda Porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da su podmirene sve obveze plaćanja poreznih obveza i obveza za mirovinsko i zdravstveno osiguranje
* Popunjeni i ovjereni troškovnik **(Obrazac 3)**

Ponuditelji su dužni sve tražene izjave i obrasce dostaviti s ispunjenim svim stavkama, odnosno traženim podacima.

Ponuditelj ne smije mijenjati ili brisati originalni tekst Poziva na dostavu ponuda ili bilo kojeg obrasca iz poziva. Sve izjave i sve stranice troškovnika koje potpisuje i ovjerava ponuditelj moraju biti potpisane od strane ovlaštene osobe gospodarskog subjekta.

Ponuditelji, pravne osobe, moraju u Ponudbenom listu (Obrazac 1) naznačiti imena i odgovarajuću kvalifikaciju osoba odgovornih za izvršenje ugovora.

4.2. Način izrade ponude

Ponuda se izrađuje na način da čini cjelinu te se uvezuje tako da se onemogući naknadno vađenje ili umetanje listova ili dijelova ponude-npr. Jamstvenikom čija su oba kraja na posljednjoj strani pričvršćena naljepnicom ili utisnuta žigom. Stranice se označavaju rednim brojem na način da je vidljiv redni broj stranice i ukupni broj svih stranica ponude .

Ponuda se piše neizbrisivom tintom i dostavlja se potpisana u papirnom obliku i predaje u „izvorniku“ potpisana od strane ovlaštene osobe za zastupanje gospodarskog subjekta (u tom slučaju uz ponudu se obvezno prilaže punomoć za potpisivanje ponude).

Ispravci u ponudi moraju biti izrađeni na način da ispravljeni tekst ostane vidljiv (čitak). Ispravci moraju biti uz navod datuma potvrđeni pravovaljanim potpisom i pečatom ovlaštene osobe.

Uzorci, katalozi, mediji za pohranjivanje podataka, kao dio ponude koji ne mogu biti uvezani ponuditelj obilježava nazivom i navodi u sadržaju ponude kao dio ponude.

4.3. Način dostave ponude

Ponuda se predaje neposredno u prijemni ured naručitelja ili preporučenom poštanskom pošiljkom na adresu naručitelja, u zatvorenoj omotnici na kojoj mora biti naznačeno:

**ŽUPANIJSKI SUD U SISKU**

**Trg Ljudevita Posavskog 5, Sisak**

**Evidencijski broj nabave : 1/2024**

**Predmet nabave**: „Razna uredska oprema i potrepštine osim računala, pisača i namještaja.“

**„PONUDA - NE OTVARAJ“**

Na omotnici je potrebno naznačiti naziv i adresu ponuditelja.

Ponuda bez obzira na način dostave mora biti dostavljena naručitelju do **03.03.2025. do 14:00 sati**.

Nije dozvoljeno dostavljanje ponude elektroničkim putem.

Ponuda se neće javno otvarati.

Ponude dostavljene nakon isteka roka za dostavu ponuda ne upisuju se u upisnik o zaprimanju ponuda, ali se evidentiraju kod naručitelja kao zakašnjele ponude, obilježavaju se kao zakašnjele te se ne otvorene vraćaju pošiljatelju bez odgode.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom „ Odustanak od ponude“.

Ponuda se ne može mijenjati nakon isteka roka za dostavu ponude.

4.4.Dopustivost alternativnih ponuda

Alternativne ponude nisu dopuštene.

4.5. Cijena ponude

Cijena ponude obuhvaća sve stavke troškovnika i piše se brojkama.

Cijena ponude izražava se u Eurima.

Jedinične cijene izražene u troškovniku su fiksne i nepromjenjive.

U cijenu ponude bez PDV-a moraju biti uračunati svi troškovi i popusti.

PDV se iskazuje zasebno iza cijene ponude.

Iza cijene ponude i navedenog PDV ponuditelji su dužni upisati cijenu koju čine zbroj cijene i PDV-a.

Cijene iz ponude su nepromjenjive za vrijeme trajanja Ugovora.

Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostaje prazno.

U slučaju da ponuditelj ne ispuni makar i jednu stavku, cijena ponude će se smatrati neprihvatljivom te će ponuda biti isključena.

4.6. Rok, način i uvjeti plaćanja

Predujam isključen.

Naručitelj se obvezuje za isporučenu robu, a na temelju ispostavljenog e-računa isti platiti u roku od 30 dana od dana primitka računa na poslovni račun ponuditelja kod poslovne banke što će se utvrditi ugovorom.

4.7.Rok valjanosti ponude

Ponuda mora važiti za period najmanje 90 dana od dana određenog za dostavu ponude.

4.8.Kriterij za odabir ponude

Naručitelj će odabrati prihvatljivu ponudu s najnižom ukupnom cijenom.

Ukoliko se u postupku utvrdi da su pristigle dvije ili više ponuda s jednakom cijenom, kao najpovoljnija bit će odabrana najranije zaprimljena ponuda.

4.9. Jezik na kojem se sastavlja ponuda

Ponuda se podnosi na hrvatskom jeziku i latiničnom pismu.

4.10. Datum, vrijeme i mjesto dostave ponude

Rok za dostavu ponuda je **03.03.2025. u 14:00 sati**.

Adresa na koju se dostavlja ponuda je: ŽUPANIJSKI SUD U SISKU, Trg Ljudevita Posavskog 5. Ponude koje naručitelj primi nakon isteka krajnjeg roka za podnošenje ponude smatrat će se kao zakašnjele, neće biti otvorene i bit će vraćene ponuditeljima koji su ih podnijeli.

4.11. Stavljanje na raspolaganje Poziva na dostavu ponuda

Poziv na dostavu ponuda stavljen je na raspolaganje na internetskoj stranici naručitelja - <https://sudovi.hr/hr/zssk>

Naručitelj ne vodi evidenciju o ponuditeljima koji su preuzeli Poziv na dostavu ponuda na njegovim internetskim stranicama, pa ponuditelji koji na taj način preuzmu Poziv na dostavu ponuda, ako žele zaprimiti obavijest o postupku, moraju o tome obavijestiti Naručitelja e-mailom ili na drugi dokaziv način.

Sve izmjene Poziva na dostavu ponuda bit će objavljene na internetskoj stranici naručitelja.

4.12.Povrat dokumentacije

Ponude i dokumentacija priložena uz ponudu ne vraćaju se osim u slučaju zakašnjenja dostave ili odustajanja ponuditelja od neotvorene ponude.

4.13. Posebne odredbe

Na ovaj postupak ne primjenjuju se odredbe Zakona o javnoj nabavi te Naručitelj zadržava pravo poništiti ovaj postupak nabave u bilo kojem trenutku, odnosno ne odabrati niti jednu ponudu.

 ŽUPANIJSKI SUD U SISKU